Na temelju članka 73. Zakona o lokalnoj i područnoj (regionalnoj) samoupravi („Narodne novine“, broj 19/13), i članka 34. Statuta Općine Ružić („Službeni vjesnik Šibensko-kninske županije“, broj 8/09), Općinsko vijeće Općine Ružić na 15. sjednici, održanoj 14. studenog 2015. godine, donosi

**ODLUKU**

**o sufinanciranju troškova korištenja usluga Dječjeg vrtića Drniš**

**za četvrto i svako slijedeće dijete u obitelji**

**Članak 1.**

Ovom odlukom se roditelji, korisnici usluga Dječjeg vrtića Drniš, oslobađaju od participacije u troškovima korištenja usluga vrtića za četvrto i svako slijedeće dijete u obitelji sa prebivalištem na području Općine Ružić, a troškove participacije preuzima Općina Ružić.

**Članak 2.**

Pravo na sufinanciranje troškova participacije roditelji odnosno skrbnici stječu na slijedeći način:

* djeca u obitelji moraju imati prebivalište na području Općine Ružić,
* roditelji odnosno skrbnici ili samohrani roditelji moraju imati prebivalište na području Općine Ružić,
* sve obveze prema Općini Ružić moraju biti podmirene.

**Članak 3.**

Korisnici usluga Dječjeg vrtića Drniš obvezni su Jedinstvenom upravnom odjelu Općine Ružić u svrhu ostvarivanja prava iz ove odluke podnijeti pisani zahtjev uz prilaganje slijedećih isprava:

* zahtjev za sufinanciranje troškova boravka u vrtiću
* uvjerenje o prebivalištu za dijete koje se upisuje u vrtić
* preslik osobne iskaznice za oba roditelja odnosno skrbnika odnosno samohranog roditelja
* preslik rodnog lista za svu djecu iz obitelji
* preslik ugovora ili potvrdu dječjeg vrtića da je dijete upisano u vrtić.

**Članak 4.**

Općina Ružić i Dječji vrtić Drniš zaključit će ugovor o sufinanciranju boravka djece u dječjem vrtiću kojim će se urediti međusobna prava i obveze.

**Članak 5.**

Sredstva za sufinanciranje iz članka 1. ove Odluke osiguravaju se u Proračunu Općine Ružić.

**Članak 6.**

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 601-01/15-01/1

URBROJ: 2182/08-15-1

Gradac, 14. studenog 2015. godine

PREDSJEDNIK

DAMIR PRNJAK