Na temelju članka 90.a Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12 i 19/13), članka 3. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10) i članka 34. Statuta Općine Ružić („Službeni vjesnik Šibensko-kninske županije“, broj 8/09 i 04/13 – Statutarna odluka), Općinsko vijeće Općine Ružić na 15. sjednici, održanoj 14. studenog 2015. godine, donosi

**ODLUKU**

**o izmjeni Odluke o načinu utvrđivanja plaće i drugih radnih prava**

**načelnika i zamjenika Općine Ružić**

**Članak 1.**

U Odluci o načinu utvrđivanja plaće i drugih radnih prava načelnika i zamjenika Općine Ružić („Službeni vjesnik Općine Ružić“, broj 08/13 – dalje u tekstu : Odluka), članak 5. mijenja se i glasi:

„Dužnosnik koji dužnost obavlja profesionalno, ostvaruje pravo na plaću i druga prava iz rada određena posebnim zakonima (kao što su: prava iz mirovinskog osiguranja, zdravstvenog osiguranja, prava po osnovi rodiljnog dopusta i sl.), a vrijeme obavljanja dužnosti uračunava mu se u staž osiguranja.

Dužnosnik koji dužnost obavlja profesionalno, ima pravo na naknadu stvarnih materijalnih troškova nastalih u svezi s obnašanjem dužnosti, kao što su: putni troškovi i drugi troškovi (trošak prijevoza, dnevnica za službeno putovanje, trošak noćenja), kao i neka druga prava, kao što su: pravo na korištenje službenog automobila, mobitela, informatičke opreme.

Troškovi noćenja priznaju se u visini stvarno plaćenih izdataka, a visina dnevnice za službeno putovanje utvrđuje se u visini koju Vlada Republike Hrvatske propisuje za korisnike koji se financiraju iz državnog proračuna.

Dužnosnik koji dužnost obavlja profesionalno, nema pravo na naknadu za neiskorišteni godišnji odmor, plaćeni i neplaćeni dopust, regres, jubilarnu nagradu, otpremninu, dodatak na plaću zbog stupnja obrazovanja niti mu pripada pravo na bilo kakve dodatke na plaću (osim prava iz članka 2. Odluke, odnosno uvećanje za 0,5% za svaku navršenu godinu radnog staža, ukupno najviše za 20%).

**Članak 2.**

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 120-01/13-01/1

URBROJ: 2182/08-15-02

Gradac, 14. studenog 2015. godine

PREDSJEDNIK

DAMIR PRNJAK